Inboks | Baba-En-Kleuter
Marcus is op 28 Mei 2020 gebore, baie onverwags. Ek het preëklampsie opgedoen en om ons albei te red, moes hulle hom so gou moontlik uithaal. Nooit sou enigiets my kon voorberei op die pad wat voorgelê het nie.
Marcus was 68 dae lank in die baba-waakeenheid (NICU). In dié tyd moes hy meestal asemhalingshulp kry van die ventilator of CPAP-masjien. (CPAP is die Engelse afkorting vir aanhoudende positiewe lugdruk.)
Hy het meer as een infeksie gehad, longprobleme, 'n bloedklontjie in sy hart, asook bloeddruk- en nierprobleme. 'n Tyd lank was hy ook in 'n kritieke toestand. Daar het soveel dinge gebeur wat ek nie regtig wil onthou nie. Dit was soos 'n wipwarit.Hy het elke dag so hard baklei!